《读陈忠肃公传次柯竹岩韵》
明代·周瑛

行都开阃头尚黑，壮怀直欲吞迤北。厉兵秣马不成寐，夜夜起待东天白。

九庙英灵凛如生，忍使宗社一齐倾。沧海可填山可徙，谁谓志专功无成。

昨日闾阎谩惊扰，劲气不逐腥风倒。白日隐隐东方升，夕晖看作晨晖皦。

鸡盘歃血盟未寒，卖降之子舌先弹。母系尼庵儿械道，盘中有饭吾谁餐。

救焚不管头额烂，叔氏起兵谋复汉。叛贼已诛敌未歼，视死如归心不乱。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。